Chinese Basketball Association

An Chinese Basketball Association o Asosasyong Basketbol kan Tsina (), harus pigpapalupot bilang CBA, iyo an pinakahalangkaw na propesyonal na panglalaking liga nin basketbol sa Tsina. Ini man an pigbibistadong pinakadakulang propesyonal na panglalaking liga nin basketbol sa Asya.

An liga iyo harus nabibisto kan mga paradalan bilang an CBA, asin an akronimo na ini iyo nagagamit man sa Tsino sa regular na basehan. An CBA dae dapat ikaribong sa National Basketball League (NBL), na iyo an mas sadit na propesyonal na liga. Igwa man nin Women's Chinese Basketball Association (WCBA).

An CBA nagpoon sanang magkawat sa 1995–96 season. An liga dae dapat ikaribong sa Chinese Basketball Association (organisasyon), na naitogdas kaidtong Hunyo 1956 asin pigrerepresenta an nasyon sa mga bagay na kaiba an namamayong lawas sa isports, an FIBA. An basketbol sa Tsina iyo presenteng pigpapadalagan kan Chinese Basketball Management Center.

Mga presenteng koponan

Mga notableng nagkawat sa liga 
Nagkapirang mga Tsinong parakawat na nagkawat sa CBA sa kapinunan kan saindang karera — kabali si Wang Zhizhi, Mengke Bateer, Yao Ming, Yi Jianlian, Sun Yue, asin Zhou Qi — an nagkawat man sa National Basketball Association (NBA). An iba arug ninda Xue Yuyang asin Wang Zhelin iyo napili sa draft, pero dae nakakawat sa NBA.

Limitado sanang bilang nin dayuhang parakawat an pigtutugutan sa lambang koponan sa CBA. An mga notableng import iyo kabali an mga nagligad na NBA All-Stars na sinda Stephon Marbury, Tracy McGrady, Gilbert Arenas, Steve Francis, asin Metta World Peace — pati naman an nagkapirang mga beterano sa NBA na dagos magigin CBA All-Stars — sinda Michael Beasley, Aaron Brooks, Jimmer Fredette, Al Harrington, Lester Hudson, Kenyon Martin, Randolph Morris, Shavlik Randolph, Jeremy Lin asin J.R. Smith.

Politika 
Kan Oktubre 4, 2019, an general manager kan Houston Rockets na si Daryl Morey nag-isyu nin sarong tweet bilang suporta sa protesta sa Hong Kong kan 2019–2020. An tweet ni Morey nagresulta sa suspensyon kan Chinese Basketball Association dapit sa relasyon kaini sa Houston Rockets asin an paghali kan gabos na kawat sa NBA sa China Central Television poon sa iskedyul kan brodkast kaini sundo sa mga masunod na paisi.

Panluwas na takod 
 Opisyal na websityo kan CBA (sa Tsino)
 An CBA sa Asia-Basket.com

Toltolan 

Isports sa Asya
Tsina